ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการช่วยเหลือตุลาการศาลปกครองซึ่งเป็นผู้ถูกกล่าวหาผู้ต้องหา ผู้เสียหายหรือเป็นผู้ถูกฟ้องคดีคู่ความ หรือคู่กรณีในคดี อันเนื่องมาจากการปฏิบัติราชการตามหน้าที่พ.ศ. ๒๕๕๗ โดยที่เป็นการสมควรช่วยเหลือตุลาการศาลปกครองซึ่งเป็นผู้ถูกกล่าวหาผู้ต้องหา ผู้เสียหายหรือเป็นผู้ถูกฟ้องคดี คู่ความ หรือคู่กรณีในคดีอันเนื่องมาจากการปฏิบัติราชการตามหน้าที่อาศัยอำนาจตามความในมาตรา ๘๔ (๑๒)แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยการช่วยเหลือตุลาการศาลปกครองซึ่งเป็นผู้ถูกกล่าวหา ผู้ต้องหา ผู้เสียหายหรือเป็นผู้ถูกฟ้องคดี คู่ความ หรือคู่กรณีในคดีอันเนื่องมาจากการปฏิบัติราชการตามหน้าที่ พ.ศ. ๒๕๕๗ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้สำนักงาน หมายความว่าสำนักงานศาลปกครองเลขาธิการ หมายความว่าเลขาธิการสำนักงานศาลปกครองผู้มีสิทธิรับความช่วยเหลือ หมายความว่า(๑) ตุลาการในศาลปกครองสูงสุดหรือตุลาการในศาลปกครองชั้นต้นที่เป็นผู้ถูกกล่าวหาผู้ต้องหาผู้เสียหาย หรือเป็นผู้ถูกฟ้องคดี คู่ความ หรือคู่กรณีในคดีอันเนื่องมาจากการปฏิบัติราชการตามหน้าที่ หรือ(๒)ตุลาการในศาลปกครองสูงสุดหรือตุลาการในศาลปกครองชั้นต้นที่พ้นจากหน้าที่ราชการไปแล้วแต่เป็นผู้ถูกกล่าวหา ผู้ต้องหา ผู้เสียหาย หรือเป็นผู้ถูกฟ้องคดี คู่ความหรือคู่กรณีในคดีอันเนื่องมาจากการปฏิบัติราชการตามหน้าที่ในขณะที่ดำรงตำแหน่งและกรณี ตาม (๑) หรือ (๒) นั้น สำนักงานพิจารณาแล้วเห็นว่าการกระทำที่ทำให้เป็นผู้ถูกกล่าวหา ผู้ต้องหา ผู้เสียหาย หรือเป็นผู้ถูกฟ้องคดีคู่ความ หรือคู่กรณีในคดีนั้นเป็นกรณีอันเนื่องมาจากการปฏิบัติราชการตามหน้าที่โดยชอบด้วยกฎหมายหรือระเบียบแบบแผนของทางราชการและสำนักงานมิได้เป็นผู้กล่าวหาหรือฟ้องคดีต่อผู้ที่ถูกกล่าวหาหรือผู้ถูกฟ้องคดีนั้นเอง หรือมิได้เป็นการฟ้องสำนักงานข้อ ๔ เมื่อสำนักงานได้รับเรื่องจากประธานศาลปกครองสูงสุดหรืออธิบดีศาลปกครองชั้นต้นแล้วและได้พิจารณาเห็นว่าตุลาการในศาลปกครองสูงสุดหรือตุลาการในศาลปกครองชั้นต้น หรือตุลาการศาลปกครองที่พ้นจากหน้าที่ราชการไปแล้วซึ่งเป็นผู้ถูกกล่าวหา ผู้ต้องหา ผู้เสียหาย หรือเป็นผู้ถูกฟ้องคดี คู่ความหรือคู่กรณีในคดีอันเนื่องมาจากการปฏิบัติราชการตามหน้าที่เป็นผู้มีสิทธิรับความช่วยเหลือให้สำนักงานดำเนินการให้ความช่วยเหลือต่อไปข้อ ๕ ให้ผู้มีสิทธิรับความช่วยเหลือได้รับความช่วยเหลือทั้งในชั้นที่ถูกดำเนินการตรวจสอบโดยองค์กรตามรัฐธรรมนูญพนักงานสอบสวน พนักงานอัยการ และศาล แต่สำหรับการจะได้รับความช่วยเหลือในชั้นศาลให้ได้รับความช่วยเหลือเฉพาะในคดีที่มิใช่พนักงานอัยการเป็นโจทก์เท่านั้นข้อ ๖ เมื่อผู้มีสิทธิรับความช่วยเหลือแสดงความจำนงขอรับความช่วยเหลือตามข้อ๕ เพื่อขอให้ออกหนังสือรับรองการขอปล่อยชั่วคราวให้เลขาธิการออกหนังสือรับรองการขอปล่อยชั่วคราวและหนังสือนำส่งหนังสือรับรองการขอปล่อยชั่วคราวตามแบบท้ายระเบียบนี้เพื่อนำไปมอบให้พนักงานสอบสวน พนักงานอัยการ หรือศาล แล้วแต่กรณีหนังสือรับรองดังกล่าวจะต้องระบุจำนวนเงินที่สำนักงานต้องชดใช้ให้แก่พนักงานสอบสวนพนักงานอัยการ หรือศาล เมื่อผู้มีสิทธิรับความช่วยเหลือผิดสัญญาประกันและให้เป็นไปตามแบบท้ายระเบียบนี้ข้อ ๗ ในกรณีที่ผู้ได้รับความช่วยเหลือหลบหนีเมื่อพนักงานสอบสวน พนักงานอัยการ หรือศาลเรียกให้ชดใช้เงินตามหนังสือรับรองการขอปล่อยชั่วคราวให้สำนักงานเบิกหักผลักส่งเงินงบประมาณในหมวดค่าตอบแทน ใช้สอย วัสดุเป็นเงินรายได้แผ่นดินของสำนักงานตำรวจแห่งชาติสำนักงานอัยการสูงสุดหรือสำนักงานศาลยุติธรรม แล้วแต่กรณี และแจ้งให้พนักงานสอบสวนพนักงานอัยการ หรือศาลทราบด้วยในส่วนของสำนักงานในภูมิภาคให้รายงานเลขาธิการเพื่อขอรับจัดสรรเงินงบประมาณเพื่อดำเนินการตามวรรคแรกต่อไปข้อ ๘ ภายใต้บังคับข้อ๔ และข้อ ๕ผู้มีสิทธิรับความช่วยเหลือผู้ใดได้วางหลักประกันไปก่อนที่สำนักงานได้ออกหนังสือรับรองให้ตามความในข้อ๗ ผู้มีสิทธิรับการช่วยเหลืออาจขอให้สำนักงานออกหนังสือรับรองเพื่อนำไปมอบให้แก่พนักงานสอบสวน พนักงานอัยการ หรือศาล แล้วแต่กรณี แทนหลักประกันเดิมหรือเป็นหลักประกันเพิ่มเติมจากหลักประกันเดิมที่ได้วางไว้ได้ข้อ ๙ ในการให้ความช่วยเหลือผู้มีสิทธิรับความช่วยเหลือที่ถูกฟ้องคดีหรือเป็นผู้ฟ้องคดีหรือเป็นคู่ความในคดีอาญาคดีแพ่งหรือคดีปกครองอันเนื่องมาจากการปฏิบัติราชการตามหน้าที่ให้สำนักงานพิจารณาให้ความช่วยเหลือได้ตามความจำเป็นและเหมาะสมข้อ ๑๐ ค่าใช้จ่ายที่เกี่ยวข้องกับการดำเนินคดีอาญาคดีแพ่ง หรือคดีปกครอง ให้จ่ายจากเงินงบประมาณของสำนักงานเท่าที่จ่ายจริงข้อ ๑๑ ให้ผู้มีสิทธิรับความช่วยเหลือมีสิทธิเบิกค่าเบี้ยเลี้ยงค่าเช่าที่พัก และค่าพาหนะได้โดยให้นำระเบียบคณะกรรมการข้าราชการฝ่ายศาลปกครองว่าด้วยเงินค่าตอบแทนข้าราชการฝ่ายศาลปกครอง พ.ศ. ๒๕๔๒ มาใช้บังคับโดยอนุโลมข้อ ๑๒ ให้เลขาธิการเป็นผู้รักษาการตามระเบียบนี้และให้มีอำนาจออกประกาศ คำสั่ง หลักเกณฑ์และวิธีการเพื่อประโยชน์ในการปฏิบัติตามระเบียบนี้ข้อ ๑๓ ให้คณะกรรมการข้าราชการฝ่ายศาลปกครองมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ประกาศณ วันที่ ๒ พฤษภาคม พ.ศ. ๒๕๕๗หัสวุฒิวิฑิตวิริยกุลประธานศาลปกครองสูงสุดประธานกรรมการข้าราชการฝ่ายศาลปกครอง[เอกสารแนบท้าย]๑. แบบหนังสือรับรองการขอปล่อยชั่วคราว(ดูข้อมูลจากภาพกฎหมาย)ปริยานุช/ผู้จัดทำ๒๖ พฤษภาคม๒๕๕๗เอกฤทธิ์/ผู้ตรวจ๒๘ พฤษภาคม๒๕๕๗[๑] ราชกิจจานุเบกษาเล่ม ๑๓๑/ตอนที่ ๔๙ ก/หน้า ๓/๒๑ พฤษภาคม ๒๕๕๗